Kota Gorontalo

Kota Gorontalo yito tala tuwawu lo kota to pulau Sulawesi, Indonesia.
Ulang tahun lo Kota Gorontalo he'elaliyo timi'idu tanggal 18 maret rekeniyomayi monto taawunu 1728 Masehi meyalo 06 Syakban 1140 Hijriah.
Tanggal 16 Februari 2001 ma yiresmiliyo lowali ibukota pemerintahan Provinsi Gorontalo payu Undang-undang Nomor 38 Tawunu 2000 pasal 7.
Tanggalo Kota Gorontalo 66,25 km² meyalo 0,55% lo tanggalo Provinsi Gorontalo wolo daata lo tawuliyo 180.127 jiwa (data SP tawunu 2010).

Sojara
Kota Gorontalo ma lowali tala tuwawu lo kota panggola to pulau Sulawesi selain Makassar, Pare-pare wawu Manado.
Kota Gorontalo to'u muloolo mayi ma lowali ambuwa lo'u pilololade lo agama Isilamu to Indonesia tayadu u mato lo dulahu monto Ternate, Gorontalo wawu Bone.
Bilulo'a lo Kerajaan Gorontalo bungaliyo to Kelurahan Hulawa, Kecamatan Telaga masatiya, to biihu dutula lo Bolango.
To masa lo pemerintahan Sultan Botutihe hulu pemerintahan pilintaliyo mayi lonto Kelurahan Tuladenggi Kecamatan Dungingi ode tambati to wolotaliyo lo kelurahan Biyawa'o wawu kelurahan Limba B. Kerajaan Gorontalo boti tala tuwawu lo U Duluwo Limo lo Pohala'a.

Sipatana
Dudutu lo Kota Gorontalo duta-duta'a to posisi 00° 28’ 17” – 00° 35’ 56” LU dan 122° 59’ 44” – 123° 05’ 59” BT, wawu sipatanaliyo odiyamola:

Kota Gorontalo botiye bo datahe moopa, langgatiyo 0 - 500 lo meteri to tudu lo taluhu deheto, tuheta wanu sembo lodidi o'oolanga he'odungga lo taluhu uda'a wanu dutula lo Bune wawu Bolango lumepato.

Kecamatan 
''Artikel uda'a: Daputari lo kecamatan wawu kelurahan to Kota Gorontalo

Kota Gorontalo taya-tayade 9 (tiyo) lo kecamatan wawu 50 (limo lopulu) kelurahan.

Daftar Walikota Gorontalo

Pendidikan
Perguruan tinggi u woluwo to Kota Gorontalo :
 Universitas Negeri Gorontalo
 Universitas Ichsan Gorontalo
 Institut Agama Islam Negeri Gorontalo
 Sekolah Tinggi Ilmu Administrasi Bina Taruna Gorontalo
 Sekolah Tinggi Ilmu Ekonomi (STIE) Ichsan Gorontalo
 Sekolah Tinggi Teknologi (STITEK) Bina Taruna Gorontalo
 Sekolah Tinggi Manajemen Informatika dan Komputer (STIMIK) Ichsan Gorontalo
 Akademi Komputer Mall Cendekia
 Akademi Sekretaris Manajemen Indonesia (ASMI) Bina Taruna Gorontalo
 Akademi Perawat Gorontalo

Kesehatan
Rumah sakit to Kota Gorontalo :
 Rumah Sakit Umum Daerah (RSUD) Prof. Dr. Aloei Saboe
 Rumah Sakit Umum Daerah Toto Kabila
 Rumah Sakit Umum Daerah (RSUD) Otanaha
 Rumah Sakit Islam Gorontalo
 Rumah Sakit Bersalin Siti Khadidjah
 Rumah Sakit Bersalin Bunda

Referensi 

Kota Gorontalo
 Dalala:Kabupaten wawu kota to Gorontalo
Kabupaten wawu kota to Indonesia